CELEX: C2006/326/162
Language: da
Date: 2006-12-30 00:00:00
Title: Sag T-339/06: Sag anlagt den 30. november 2006 — Grækenland mod Kommissionen

30.12.2006   
            
            
               DA
            
            
               Den Europæiske Unions Tidende
            
            
               C 326/80
            
         Sag anlagt den 30. november 2006 — Grækenland mod Kommissionen
   (Sag T-339/06)
   (2006/C 326/162)
   Processprog: græsk
   Parter
   
      Sagsøger: Den Hellenske Republik (ved I. Khalkias og S. Papaionnou)
   
      Sagsøgt: Kommissionen for De Europæiske Fællesskaber
   Sagsøgerens påstande
   Sagsøgeren har nedlagt følgende påstande:
   
               —
            
            
               Kommissionens anfægtede beslutning annulleres eller ændres, for så vidt angår de definitive støttebeløb med henblik på omstrukturering og omstilling af vindyrkningsarealer i Grækenland, således at de korrekte statistiske oplysninger, som sagsøgeren tilsendte Kommissionen den 22. september 2006, tages i betragtning og beløbene tildeles Grækenland.
            
         Søgsmålsgrunde og væsentligste argumenter
   Den Hellenske Republik anfægter Kommissionens beslutning K(2006) 4348 endelig udg. af 4. oktober 2006 (EUT 2006 L 275, s. 62), hvorved Kommissionen for regnskabsåret 2006 foretog en fordeling af de definitive støttebeløb på medlemsstaterne for et bestemt antal hektarer med henblik på omstrukturering og omstilling af vindyrkningsarealer i henhold til Rådets forordning (EF) nr. 1493/99. Den Hellenske Republik har nedlagt påstand om annullation eller ændring af beslutningen, for så vidt angår Grækenland, fordi Kommissionen ifølge Den Hellenske Republik herved:
   
               a)
            
            
               tilsidesatte den forpligtelse til samarbejde, som gælder i forholdet mellem Kommissionen og medlemsstaterne, idet Kommissionen ikke tog hensyn til de oplysninger, som sagsøgeren havde tilsendt den
            
         
               b)
            
            
               tilsidesatte princippet om god tro og god forvaltning, idet Kommissionen ikke tog hensyn til en klar computerfejl, som Kommissionen ved en efterfølgende berigtigelse var blevet rettidigt underrettet om
            
         
               c)
            
            
               tilsidesatte princippet om lighed og proportionalitetsprincippet, eftersom fortabelsen af Grækenlands støttebeløb (1 129 015 EUR) ikke står i forhold til den af Kommissionen påståede forsinkede berigtigelse af nævnte computerfejl i de af Grækenland oprindeligt fremsendte oplysninger, og
            
         
               d)
            
            
               tilsidesatte princippet om opnåelse af et effektivt resultat, eftersom omstruktureringen og omstillingen af vindyrkningsarealer (artikel 11, 13 og 14 i forordning (EF) nr. 1493/1999 (1) og artikel 16 og 17 i forordning (EF) nr. 1227/2000 (2) udgør en vigtig foranstaltning med henblik på en kvalitetsforbedring af Fællesskabets vindyrkningsarealer, og den uberettigede nedsættelse af Grækenlands støttebeløb indebærer, at dette fællesskabsmål ikke kan opfyldes.
            
         
      (1)  EFT L 179, s. 1.
   
      (2)  EFT L 143, s. 1.